NÁRODNÁ RADA SLOVENSKEJ REPUBLIKY
VIII. volebné obdobie

 
Číslo: CRD-765/2022

959a

Informácia

Zahraničného výboru Národnej rady Slovenskej republiky o prerokovaní návrhu poslanca Národnej rady Slovenskej republiky Juraja Krúpu na prijatie uznesenia Národnej rady Slovenskej republiky k zmene Smernice o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky (tlač 959) 
___________________________________________________________________________

	Predseda Národnej rady Slovenskej republiky svojím rozhodnutím č. 992 z 22. marca 2022 pridelil predmetný návrh na prerokovanie Zahraničnému výboru Národnej rady Slovenskej republiky s tým, že ako gestorský výbor podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

Predložený návrh poslanca Národnej rady Slovenskej republiky Juraja Krúpu na prijatie uznesenia Národnej rady Slovenskej republiky k zmene Smernice o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky (tlač 959) prerokoval Zahraničný výbor Národnej rady Slovenskej republiky na 62. schôdzi výboru dňa 23. marca 2022. Zahraničný výbor Národnej rady Slovenskej republiky uznesenie k predmetnému návrhu neschválil,  nakoľko návrh uznesenia nezískal podporu potrebnej nadpolovičnej väčšiny prítomných členov výboru v súlade s § 52 ods. 4 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov. 

	Zahraničný výbor Národnej rady Slovenskej republiky rokoval 23. marca 2022 o Správe k návrhu poslanca Národnej rady Slovenskej republiky Juraja Krúpu na prijatie uznesenia Národnej rady Slovenskej republiky k zmene Smernice o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky (tlač 959a). Stanovisko gestorského výboru nebolo schválené, nakoľko nezískalo podporu potrebnej nadpolovičnej väčšiny prítomných členov výboru v súlade s § 52 ods. 4 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov. 
	
	Zahraničný výbor Národnej rady Slovenskej republiky poveril poslanca Národnej rady Slovenskej republiky Andreja Stančíka, aby na schôdzi Národnej rady Slovenskej republiky informoval o výsledku prerokovania návrhu poslanca Národnej rady Slovenskej republiky Juraja Krúpu na prijatie uznesenia Národnej rady Slovenskej republiky k zmene Smernice o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky (tlač 959).

Bratislava  23. marec 2022

          Marián Kéry
       predseda Zahraničného výboru
     Národnej rady Slovenskej republiky

NÁRODNÁ RADA SLOVENSKEJ REPUBLIKY
VIII. volebné obdobie

Číslo:          /2022

Návrh
UZNESENIE
NÁRODNEJ RADY SLOVENSKEJ REPUBLIKY

z     2022

k zmene Smernice o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky

	Národná rada Slovenskej republiky

podľa § 4 ods. 3 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov

schvaľuje

	zmenu Smernice o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky schválenej uznesením Národnej rady Slovenskej republiky z 9. februára 2012 č. 839, uvedenú v prílohe č. 1 tohto uznesenia.

Bratislava marec 2022

Príloha č. 1 k uzneseniu NR SR zo .......... 2022 č. ............

Zmena Smernice o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky

Smernica o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky schválená uznesením Národnej rady Slovenskej republiky z 9. februára 2012 č. 839 sa dopĺňa takto:

1.	V čl. 4 ods. 2 sa na konci pripája táto veta: „V prípade nesúhlasného stanoviska je rozhodujúcim stanovisko predsedu národnej rady, resp. ním povereného podpredsedu národnej rady.“.